hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu en hu hu de de en hu hu hu hu hu hu hu hu hu hu hu hu en
Az ember boldogság portfóliója – CCO Magazin
A kecskeméti Partnering Konferenciára 147 résztvevő regisztrált 67 vállalkozástól, összesen 6 országból. A rendezvényen az emberi boldogság portfóliója mellett kiderült, hogy működik a Magyar Telekom hangazonosítása, és mennyit várnak itthon az emberek egy bankfiókba.
A kecskeméti Granada Hotelben tartott Partnering Konferencián összesen 147 résztvevő regisztrált 67 vállalkozástól, összesen 6 országból – ismertette Tóth Éva Mária, a szervező Partnering CE Kft. ügyvezető igazgatója. A tizedik alkalommal sorra kerülő konferencián Fókuszban az ügyfélélmény volt a mottó, a plenáris előadások és szekcióülések e téma köré csoportosultak.
Szűcs István, a HP Információ menedzsment és analitika üzletág üzletfejlesztési vezetője Contact center újratöltve: a 360°-os ügyfélnézeten túl címmel tartott előadást. Előadásában áttekintette a hagyományos contact center képességeket, kiegészítve a humán információk gazdagságával és a nem strukturált adatok feldolgozásával, ismertette, milyen lehetőségeket biztosítanak az ügyfelekről alkotott képünk kiteljesítésére.
Bordi Csaba, az IBM szakértője a cég megoldását ismertette gyakorlati példákon keresztül. Az analitikai eszközök segítségével sokkal pontosabb képet kaphatunk az ügyfelek igényeiről, kimondott vagy akár kimondatlan gondolatairól. A technológia megbirkózik a természetes nyelv rejtelmeivel ugyan úgy, mint az olyan óriási adattömegekkel, amelyet még akár tárolni sem tudunk.
Mérő László pszichológus, matematikus, az ELTE professzora volt a Partnering Konferencia egyik kiemelt előadója. Míg a pszichológia régen boldogtalanságkutatás volt, ma már rájöttünk, hogy a boldogság okát is kutatni kell – mondta. Szerinte a boldogságnak három fő komponense van: pozitív érzelmek, tartalmas élet és elmélyült cselekvés. Az embernek mindegyik komponens fontos, a három összetevő felerősíti magát.
Minden ember összerak magának egy boldogság portfóliót, és mindenki megtalálja magának a megfelelő arányt. A modern gazdaság arra alapszik, hogy a boldogság portfólió elemeit hozzuk létre. Fontos, hogy flow-ban, elmélyülten végezzük munkánkat, hiszen ilyenkor másképp éljük meg munkánkat. Mérő László szerint, ha a munka 15-20 százalékát elmélyülten végezzük, akkor úgy érezzük, egész napunkat jól töltöttük el.
A gazdaságban az emberiség fele elő tudja állítani mindazt, ami az egész emberiségnek szükséges, így az emberiség másik fele a boldogság portfólió elemeket fog gyártani. Mérő László meglátása szerint a az új világ nyertesei azon országok lesznek, melyek a legjobb üzleti gondolkodókat tudják csatasorba állítani.
A minőségi szolgáltatás biztosítására veszi rá munkakörében a különböző országokban lévő bankok vezetőit Megyesi Gábor, az Erste Csoport minőségi csoportvezetője. Nincs egyszerű feladata, mikor arról van szó, hogyan lehet motiválni egy jól megfizetett banki vezetőt, hogy a rengeteg problémája mellett a minőségre is figyeljen – a versenyszellem generálásával sikerült. Csapata folyamatosan vizsgálja a helyi szokásokat is, így például Magyarországon, Ausztriában negyed óránál többet is várnak az ügyfelek a bankfiókban, Csehországban 10 perc múlva felállnak és elmennek.
Magyarországon először a Magyar Telekomnál vezették be a hangalapú IVR-es azonosítást. A rendszert Somlai Tamás, a Magyar Telekom Önkiszolgáló és innováció menedzsment osztályvezetője ismertette. A hangazonosítás sokkal biztonságosabb mint az ujjlenyomat, és sokkal egyszerűbb használni. A bevezetést gondolatával 2011 nyarán kezdték el, az amerikai Nuance Communications vezette be, akik egy izraeli céget vásároltak fel – az izraeliek a helyi titkosszolgálatnak fejlesztették ki elsőként ezt a rendszert. Különösebb promóció nélkül havi 400-500-an regisztráltak a szolgáltatásra, majd amikor az ügyfélszolgálati munkatársak elkezdték ajánlani ez havi 8-10 ezer regisztrációra ugrott.
A konferencián speed lead találkozókra is sor került. A speed lead találkozó egy Magyarországon kevésbé elterjedt üzleti megbeszélési forma, ahol előre egyeztetett témakörben feltett kérdésekre rövid, maximum 15 perces válaszokat fogalmaznak meg. Így az érdeklődők könnyen eldönthetik, hogy érdemes-e tovább tárgyalni vagy sem.
A speed lead találkozón Fegyó Tibor a Clementine Consulting és az Aitia közös termékét, a Clemvoice megoldással kapcsolatos kérdésekre válaszolt. A megoldás segítségével a rögzített hangból szöveg, a szövegből elemzéssel adat lesz. Az adat birtokában a call és contact center üzemeltetője tudja eldönteni, hogy a minőség javítása, a költségek csökkentése, a munkatársak hatékonyságának növelése a fontos számára. Mindhárom tényező fejlesztésében segít a Clemvoice megoldás, költség függvénye, hogy mit tud az ügyfél igénybe venni.
Forrás: Partnering Konferencia sajtóanyaga
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin